***Bokod Községi Könyvtár és Művelődési Ház***

***BOKOD***

***2013./2014. Munkaterv***

1. ***Általános feladataink:***

* *Az élő hagyományok felkutatása és élővé tétele, a már élő hagyományok ápolása:*
* *Krumplifesztivál*
* *Szüreti felvonulás*
* *Adventi programsorozat*
* December hónap az advent jegyében telik a művelődési házban négy alkalommal különböző foglalkozásokat szervezünk majd községünkben, melynek negyedik alkalma a falukarácsonyi ünnepség.
* Falukarácsonykor karácsonyfa, valamint mézeskalács kiállítást szervezünk, melynek lényege a különböző díszítési stílusok bemutatása.
* *Községi farsang*
* *Húsvéti együttlét*
* *Májfaállítás*
* *Községi gyermeknap*
* *A kulturális szolgáltatások körének bővítése*
* *A szellemi életet meghatározó civil szervezetek támogatása:*

Folyamatos kapcsolatot tartunk fent a helyi, a városi, a megyei és az országos szakmai szervezetekkel, a működést érintő civil szervezetekkel. A gördülékenyebb együttműködés érdekében folyamatosan veszünk részt különböző civil fórumokon.

1. ***Konkrét feladatok:***

* *Művelődési kisközösségek, kiscsoportok szervezése:*
* A kisközösségeink terveink szerint tovább folytatják tevékenységeiket:
* Hímző szakkör, Imakör
* Diabetikus klub
* Nyugdíjas klub
* Borbarátkör
* Polgárőrség
* Természetjáró Szakosztály
* Moderntánccsoport
* Néptánccsoport
* Zumba
* Kortalanok Klubja
* Új kezdeményezésű programok:
* Ifjúsági klub: Korábban már működött, de terveink szerint szeretnénk újra életre hívni, és ismét egy aktív klubot létrehozni. A klub szervezése, programjaik foglalkozásaik megtartása nagy türelmet, toleranciát és hatalmas energiát követel. Több rendezvényünk szervezésében és lebonyolításában (pl. szüreti felvonulás, májfaállítás, iskola diszkók) is ismét részt vennének a fiatalok.
* *Értékes művészeti alkotások bemutatása, közvetítése a befogadók felé*(színházi előadások, kiállítások), tudományos értékek s eredmények közkincsé tétele (ismeretterjesztés, ásványkiállítás).

Szeretnénk a jövőben is színvonalas kiállítások formájában a többi helyi alkotót is

bemutatni.

* *Szórakoztató rendezvényeket* szervezünk a gyermek- és ifjúsági, valamint a felnőtt korosztályrészére.
* A Fisher’s Company előadása a tavalyi évben elmaradt, melyet az idei évben szeretnénk pótolni és megtartani.
* Színházi előadások, valamint színházlátogatások szervezése.
* *Segítséget nyújtunk a többi intézményegység tevékenységének megtervezéséhez:*

A saját rendezvényeink mellett továbbra is helyet adunk a kisközösségek rendezvényeinek, a külső szervek rendezvényeinek pl.: egyházi nap, idősek napja, nőnapi bál, borverseny, civil szervezetek együttműködési fóruma, de helyet biztosítunk a véradásnak, tüdőszűrésnek, vadász közgyűlésnek, a Gyermekjóléti Szolgálat fogadóóráinak és értekezleteinek, a Falugazdász fogadóóráinak, közmeghallgatásoknak.

* *Nemzeti ünnepeink méltó megünneplése:*
* Október 6-án emlékműavatással emlékezünk a hősökre
* Október 23-án fáklyás felvonulást szervezünk, a koszorúzás mellett.
* Március 15-én az ifisek bevonásával tervezzük megtartani az ünnepet.

1. ***Egyéb feladatok:***

* Az év elején, sor kerül a művelődési ház leltározására.
* Tovább folytatjuk a hirdetési és reklámtevékenységet, mellyel a falu lakosságának tájékoztatása a cél.
* Kölcsönzés, bérbeadás:

A művelődési ház bevételét növelendően továbbra is vásároknak, termékbemutatóknak adunk helyet.

* Mobil hangosítás beszerzése, mellyel a kültéri rendezvényeink hangosítása könnyen mozgatható, és egyszerűen kezelhető lenne.
* A színházteremben a függönyök, valamint a vetítővászon cseréje.
* Terveink között szerepel a Művelődési Ház honlapjának létrehozása, és működtetése, így is tájékoztatva a lakosságot programjainkról.
* A feladatokhoz kapcsolódó pályázatok kidolgozása.

Bokod, 2013. augusztus 31.

**Major Adrienn**

**igazgató**